Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: 5.1. a) sor: Ide kell beírni a szakképzésről szóló 1993. évi LXXVI. törvény (a továbbiakban: Szt.) 44. § (1)—(3) bekezdése szerint a tanulószerződéssel rendelkező tanulók számára a képzés tárgynegyedévi teljes időtartamára kifizetett
Paragraph Index: 866

5.1. a) sor: Ide kell beírni a szakképzésről szóló 1993. évi LXXVI. törvény (a továbbiakban: Szt.) 44. § (1)—(3) bekezdése szerint a tanulószerződéssel rendelkező tanulók számára a képzés tárgynegyedévi teljes időtartamára kifizetett pénzbeli juttatást, a mindenkori minimálbér legalább 7., de legfeljebb 30%-a mértékéig. A bevallás 20.1. pontban jelzett tanulószerződéses tanulók után a tárgynegyedévi juttatás számolható el. 5.1. b) sor: Ebben a sorban kell az alapképzési támogatási szerződés keretében a tanulószerződéses tanulók kötelező pénzbeli díjazásához kapott támogatás tárgynegyedévi összegét levonásba helyezni. 5.1. c) sor: Ide kell beírni az 5.1. a) sorban feltüntetett tanulószerződés alapján kifizetett pénzbeli juttatást terhelő társadalombiztosítási járulék összegét. [Az Szt. 44. § (4) bekezdése alapján esetenként, vagy rendszeresen kifizetett díjazás forrása a tanulók munkájából keletkező bevétel, így az a kötelezettség elszámolásánál nem vehető figyelembe!] 5.2. sor: Ide kell beírni az Szt. 48. § alapján a tanulószerződés nélkül foglalkoztatott tanuló(k) részére a szorgalmi időt követő összefüggő szakmai gyakorlat időtartamára időarányosan kifizetett díjazást, a mindenkori minimálbér legalább 7, de legfeljebb 30%-a mértékéig. A bevallás 20.2., 20.3., 20.4. és 20.6. pontokban jelzett tanulók után 3—6 heti juttatás számolható el évente. 5.3. sor: Ide kell beírni a felsőoktatásban részt vevő hallgatók részére a gyakorlati képzés időtartamára kifizetett díjazást, legfeljebb a mindenkori minimálbér 30%-os mértékéig. A bevallás 20.4. pontokban jelzett hallgatók után a jelzett gyakorlati képzés időtartama alatt kifizetett juttatás számolható el. 5.4. sor: A költségek elszámolásánál az iskolai rendszerű szakképzésben részt vevő tanulók juttatásairól szóló 9/1993. (XII. 30.) MüM—MKM együttes rendelet kötelező előírásait kell figyelembe venni: — a tanulót a gyakorlati képzés ideje alatt tisztálkodási eszköz, továbbá ugyanolyan munkaruha, egyéni védőruha és védőeszköz, védőital illeti meg mint a vele azonos munkahelyen foglalkoztatott dolgozót; — a tanuló részére a gyakorlati képzési napokon egyszeri kedvezményes étkezést kell biztosítani. Az étkezésről meleg — kivételesen indokolt esetben hideg — élelem biztosításával a gyakorlati képzést szervező a helyileg szokásos módon köteles gondoskodni. Amennyiben az étkezés természetben nem biztosítható, a dolgozók számára adómentesen adható étkezési utalvány is elszámolható; — útiköltség-térítés kötelezően csak a tanulmányok alatti vizsgákra, beszámolókra és vissza történő utazások esetén jár a tanulónak; — ha gyakorlati képzés átmenetileg a képzést szervező székhelyén, telephelyén kívül levő munkahelyen történik, az utaztatásról, szállásról és az étkezésről természetben kell gondoskodni és ezt esetenként dokumentálni kell. Az ily módon dokumentált költségek elszámolhatók. A szállásköltség elszámolható mértéke számla alapján tanulónként 1000 Ft/nap. 2001/149. szám A költségek elszámolásánál az iskolai rendszerű szakképzésben részt vevő hallgatók juttatásairól szóló 31/2001. (IX. 14.) OM rendelet 8. § (1) bekezdése kötelező előírásait kell figyelembe venni: Amennyiben együttműködési megállapodás keretében folyik a gyakorlati képzés, a hallgatóknak az alábbi juttatások járnak kötelezően: — útiköltség-térítés a tanulmányok alatti vizsgára és vissza történő utazás költségeihez, ha arra nem a hallgató állandó szakmai gyakorlati képzési helyén kerül sor, — útiköltség-térítés, ha a hallgató gyakorlati képzését a gyakorlati képzést szervező — átmenetileg — székhelyén, telephelyén kívül lévő munkahelyen szervezi meg, — tisztálkodási eszköz, továbbá ugyanolyan munkaruha, külön jogszabály alapján kötelezően előírt egyéni védőeszköz, mint ami a vele azonos munkahelyen, illetve munkafeltételek között foglalkoztatott munkavállalót megilleti. 5.5. sor: Itt kell szerepeltetni a tanuló javára megkötött kötelező felelősségbiztosítás, valamint a tanuló rendszeres orvosi vizsgálatának számlával igazolt költségeit, amelyekre a foglalkoztatás-egészségügyi szolgálatról szóló 89/1995. (VII. 14.) Korm. rendeletben foglaltak az irányadóak. 5.6. a) sor: Ebben a sorban csak a gyakorlati képzést szervezők által munkaviszonyban gyakorlati oktatóként, szakoktatóként foglalkoztatottak díjazását és annak járulékait lehet elszámolni. A tanulók oktatása után elszámolható díjazás összegének meghatározásánál figyelembe kell venni:

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes